

3


Projektas

LIETUVOS RESPUBLIKOS
MUITINĖS ĮSTATYMO NR. IX-2183 3, 7, 15, 17 STRAIPSNIŲ PAKEITIMO IR ĮSTATYMO PAPILDYMO 181 IR 182 STRAIPSNIAIS ĮSTATYMAS


2018 m.                              d. Nr.
Vilnius


1 straipsnis. 3 straipsnio pakeitimas
Pakeisti 3 straipsnio 7 dalį ir ją išdėstyti taip:
„7. Kitos šiame įstatyme vartojamos sąvokos suprantamos taip, kaip jos apibrėžtos Reglamente (ES) Nr. 952/2013, Reglamente (ES) 2015/2446 su paskutiniais pakeitimais, padarytais Reglamentu (ES) 2016/341 (toliau – Reglamentas (ES) 2015/2446), Reglamente (ES) 2015/2447, Lietuvos Respublikos mokesčių administravimo įstatyme, Lietuvos Respublikos vidaus tarnybos statute, Lietuvos Respublikos valstybės ir tarnybos paslapčių įstatyme ir Lietuvos Respublikos ginklų ir šaudmenų kontrolės įstatyme.“

2 straipsnis. 7 straipsnio pakeitimas
Pakeisti 7 straipsnį ir jį išdėstyti taip:
„Muitinė savo veiklą grindžia Lietuvos Respublikos Konstitucija, teisės aktais, nurodytais šio įstatymo 4 straipsnyje, šiuo įstatymu, Lietuvos Respublikos vidaus tarnybos statutu, Lietuvos Respublikos mokesčių administravimo įstatymu, Lietuvos Respublikos viešojo administravimo įstatymu, kitais Europos Sąjungos ir Lietuvos Respublikos teisės aktais.“

3 straipsnis. 15 straipsnio 6 dalies pakeitimas
1. Papildyti įstatymo 15 straipsnio 6 dalį nauju 6 punktu:
„6) tvirtina muitinės personalo kvalifikacijos tobulinimo programas;“.
2. Buvusius 15 straipsnio 6 dalies 6–8 punktus laikyti atitinkamai 7–9 punktais.

4 straipsnis. 17 straipsnio 1 dalies pakeitimas
Pakeisti 17 straipsnio 1 dalį ir ją išdėstyti taip:
„1. Muitinės postai yra teritorinių muitinių struktūriniai padaliniai, veikiantys Muitinės departamento nustatytose vietose ir atliekantys muitinės formalumus ir kitas Muitinės departamento arba teritorinės muitinės jiems nustatytas funkcijas. Muitinės posto nuostatus tvirtina Muitinės departamento generalinis direktorius. Muitinės posto nuostatuose gali būti apibrėžta muitinės posto veiklos zona. Muitinės posto pareigūno tarnybos vieta yra teritorinės muitinės, į kurią skiriamas muitinės posto pareigūnas, veiklos zona. Muitinės postų pareigūnų pareigų atlikimo vieta nustatoma ir keičiama Muitinės departamento generalinio direktoriaus nustatytomis sąlygomis ir tvarka Muitinės departamento generalinio direktoriaus ar jo įgalioto asmens įsakymu.“

5 straipsnis. Įstatymo papildymas 181 straipsniu
Papildyti įstatymą 181 straipsniu:
„181 straipsnis. Muitinės personalo valdymas
1.	Muitinės personalą sudaro muitinės pareigūnai, karjeros valstybės tarnautojai ir darbuotojai, dirbantys pagal darbo sutartis.
2.	Muitinės personalo valdymą įstatymų nustatyta tvarka atlieka Muitinės departamento generalinis direktorius. Muitinės departamento generalinis direktorius turi teisę įgalioti atlikti atskirus personalo valdymo veiksmus Muitinės departamento generalinio direktoriaus pavaduotoją arba atitinkamos muitinės įstaigos direktorių. Jeigu Muitinės departamento generalinio direktoriaus įgaliotas Muitinės departamento generalinio direktoriaus pavaduotojas arba muitinės įstaigos direktorius priima sprendimą personalo valdymo klausimu, šis sprendimas įforminamas Muitinės departamento generalinio direktoriaus įsakymu, jeigu teisės aktai nustato, kad toks Muitinės departamento generalinio direktoriaus sprendimas yra įforminamas įsakymu.“

6 straipsnis. Įstatymo papildymas 182 straipsniu
Papildyti įstatymą 182 straipsniu:
„182 straipsnis. Muitinės personalo tarnybinės veiklos ir elgesio tikrinimas
1. Muitinės personalo tarnybinės veiklos ir elgesio tikrinimas atliekamas turint asmenų, institucijų ar visuomenės informavimo priemonėse pateiktos arba kitos teisėtu būdu gautos informacijos apie galimai neteisėtas muitinės personalo veikas, korupcijos prevencijos arba muitinės įstaigų personalo drausmės kontrolės tikslais.
2. Tarnybinės veiklos ir elgesio tikrinimo tvarką nustato Muitinės departamento generalinis direktorius.“

7 straipsnis. Įstatymo įsigaliojimas
Šis įstatymas įsigalioja 2019 m. sausio 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas        






